OpenLLM-France/wikimedia huggingface dataset:
# Teoria del punt de vista

La teoria del punt de vista és una teoria d'anàlisi del discurs que propugna que l'epistemologia no és mai neutra i que segons el punt de vista de l'emissor canvia el missatge i l'anàlisi del món. Per això cal ser conscient de la situació social dels subjectes que fan ciència, per identificar-ne els biaixos, els prejudicis i els condicionants en la selecció dels problemes d'estudi i les interpretacions que en puguin efectuar. La visió del món està tan marcada per les circumstàncies socials i la ideologia que resulta fonamental explicitar el punt de vista o de partida en el discurs científic.
Els primers desenvolupaments de la teoria, encunyada per Sandra Harding, van lligats a l'epistemologia feminista, si bé el seu espectre s'ha ampliat amb la interseccionalitat i en l'actualitat té a veure amb els estudis postcolonials, racials, de gènere i diversitat.
Els crítics amb la teoria afirmen que promou l'essencialisme, ja que per exemple assumeix que totes les dones tindran un punt de vista de partida similar, diferent als dels homes, sense tenir en compte la varietat dins del col·lectiu.

## Referències

* ↑ Harding, Sandra. "Science is 'Good to Think With'" dins The Science Wars, ed. Andrew Ross. Durham, N.C.: Duke University Press. 1994. 15-28.
* ↑ Pluckrose i Lindslay. Cynical Theories. Pichstone Publishing, 2005 [Consulta: 11 novembre 2022].
# Teixit

«Teixit» té aquests significats:
* Indústria:
** Teixit tèxtil
* Física:
** El Teixit del Cosmos, segon llibre sobre física teòrica, cosmologia i teoria de cordes escrit per Brian Greene.
* Biologia:
** Teixit (biologia)
*** Teixit vegetal
*** Teixit conjuntiu
*** Teixit adipós
**** Teixit adipós marró
**** Teixit adipós blanc
*** Teixit cartilaginós
*** Teixit muscular
*** Teixit epitelial
*** Teixit ossi
*** Teixit nerviós
Viccionari
# 426 aC

El 426 aC va ser un any del calendari romà prejulià. Era l'any 328 ab urbe condita o de la fundació de Roma. L'ús del nom «426 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments

* Batalla de Tànagra. Els atenencs de Nícies van atacar Melos sense èxit i es van desviar cap a Oropos, a Beòcia, des d'on els hoplites van conquerir Tànagra i van vèncer als beocis.
* Els atenencs dirigits pel general Demòstenes vencen als espartans a Etòlia.
* Agis II, rei d'Esparta, va dirigir l'exèrcit espartà i dels aliats cap a l'Istme amb la intenció d'envair Àtica, però no van poder avançar a causa d'una sèrie de terratrèmols que aquell any van assolar Grècia i que li van impedir d'anar gaire lluny. El terratrèmol també va afectar Atenes.
* A Roma van ser elegits tribuns amb potestat consular Tit Quinti Pennus Cincinnat, Gai Furi Pàcil Fus, Marc Postumi Albí Regil·lensis i Aulus Corneli Cos.
* Fracàs de l'atac de Roma contra la ciutat de Veios. Gai Furi Pàcil Fus, va rebre l'encàrrec del senat, i també els seus col·legues, de fer la guerra a Veios. Va donar algunes ordres contradictòries que els veians van aprofitar per atacar un dels campaments romans. Els soldats van fugir. Quan les notícies van arribar a Roma, Aulus Corneli Cos, que havia restat al càrrec de la ciutat, va nomenar dictador a Mamerc Emili Mamercí perquè es fes càrrec de les operacions militars.

## Necrològiques

* Zhou Kao Wang - rei de la dinastia Zhou xinesa.
* Euríloc d'Esparta, mort en una emboscada quan s'enfrontava a l'estrateg grec Demòstenes.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Tucídides. Història de la Guerra del Peloponnès, III, 91
* 1 2 Tucídides. Història de la Guerra del Peloponnès, III, 105,109
* ↑ Tucídides. Història de la Guerra del Peloponnès, III, 89
* ↑ Titus Livi. Ab Urbe Condita, IV, 19, 20
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 80.
* ↑ Xiaobing Li (ed.). China at war: an encyclopedia. Santa Barbara, California: ABC-Clio, 2012, p. 549. ISBN 9781598844153.
# 476
## Esdeveniments

* Caiguda de l'Imperi Romà d'Occident.
* 4 de setembre - Imperi Romà: Ròmul Augústul esdevé el darrer emperador de l'imperi Romà d'Occident en ser deposat per Odoacre, el qual es proclama rei d'Itàlia.
* Cartago: Els vàndals de Genseric signen la pau amb els romans d'Orient de Zenó.

## Referències

* ↑ Merrills, Andrew H.; Miles, Richard. The Vandals (en anglès). John Wiley and Sons, 2010, p.123. ISBN 1405160683.
# Acceptació

«Acceptació» té aquests significats:
* Acceptació pel mercat, mesura que comprova si un producte o servei satisfà una gran base de clients o procés en què els actors del mercat adopten i accepten (o no) una novetat
* Acceptació (psicologia), sentiment d'acceptar les coses com són amb equanimitat, més positiu que la resignació
* Taxa de falsa acceptació, concepte de biomètrica
* Regió d'acceptació, conjunt de valors de la variable que corresponen a l’acceptació d'una hipòtesi
* Dret:
** Acceptació (dret), manifestació de la voluntat per la qual hom assumeix certes obligacions
** Acceptació de poder, acte pel qual el mandatari accepta el poder que a favor seu li ha atorgat el mandant
** Acceptació de lletra de canvi
# Jean Jouffroy

Jean Jouffroy (Luxeuil-les-Bains, 1412 - Reuilly, 1473) fou un cardenal i bisbe francès.

## Biografia

Procedent d'una família d'origen modest, ingressà a la congregació cluniacenca a l'abadia de Luxeuil. Va estudiar dret canònic i teologia, disciplines en què es va llicenciar, i després va ser professor a la Universitat de Pavia del 1435 al 1438.
Aleshores esdevingué l'almoiner de Felip III, duc de Borgonya, que li va confiar algunes missions diplomàtiques a França, Itàlia, Portugal i Castella. El 1449 va ser nomenat abat de Luxeuil.
El 1453 esdevingué bisbe d'Arràs i el 1461 va passar a ser conseller del rei Lluís XI, a qui havia conegut quan encara era Delfí. Va ser legat papal diverses vegades, sovint a França, però després també a Nàpols. El 1461 va demanar a Lluís XI, en nom de la Santa Seu, que derogués la Pragmàtica Sanció de Bourges.
En el consistori del 18 de desembre de 1461 el papa Pius II el va nomenar cardenal prevere i el 1462 va rebre el títol de Santi Silvestro e Martino ai Monti.
També el 1461 va ser nomenat bisbe d'Albi, deixant així el bisbat d'Arràs. També va rebre, in comemndam, el títol d'abat de Saint-Sernin. El 1464 va ser nomenat abat comendatari de Saint Denis, el 1467 abat comendatari de Gorze i el 1470 també va rebre, de nou in commendam, el títol d'abat de l'abadia de Moreruela, a la província de Zamora a Castella.
El 1473 va assistir Pere II de Borbó, senyor de Beaujeu, en la seva campanya militar en favor del rei de França, contra Joan V d'Armanyac.
Va morir el mateix any i va ser enterrat al priorat benedictí de Reuilly on havia mort.
Va ser humanista i bibliòfil.

## Bibliografia

* Salvador Miranda, JOUFFROY, O.S.B.Clun., Jean, The Cardinals of the Holy Roman Church, Florida International University.
* Gaspard Caussé, Un document inédit sur l'abbaye de Saint-Sernin, Mémoires de la Société archéologique du Midi de la France, 8 (1861-1865), p. 399-408.
* Ch. Fierville, Le cardinal Jean Jouffroi et son temps (1412-1473): étude historique, Paris, 1874.
* Claudia Märtl, Kardinal Jean Jouffroy (+1473). Leben und Werk, Sigmaringen (Thorbecke), 1996.
# Jean Kalala N'Tumba

Jean Kalala N'Tumba (Congo Belga, 7 de gener de 1949 - 12 de gener de 2021) fou un futbolista de la República Democràtica del Congo de la dècada de 1970.
Fou internacional amb la selecció de futbol de la República Democràtica del Congo amb la qual participà a la Copa del Món de futbol de 1974.
Pel que fa a clubs, destacà a AS Vita Club.

## Referències

* ↑ «FIFA profile». Arxivat de l'original el 2014-03-09. [Consulta: 19 octubre 2019].
* ↑ HFSH profile
* ↑ 1974 FIFA World Cup Germany Arxivat 23 September 2011$^{[Datemismatch]}$ a Wayback Machine.
* ↑ Appearances for Congo-Kinshasa National Team
* ↑ Jean Kalala N'Tumba a National-Football-Teams.com (anglès)
# Jean Justin Girbeau

Jean Justin Girbeau (Baixàs, 15 de febrer del 1870 - Nimes, 20 de juny del 1963) va ser un religiós nord-català, bisbe de Nimes.

## Biografia

Nasqué en el si d'una modesta família originària de Manresa. Estudià al Seminari de Perpinyà i va ser ordenat sacerdot el 12 de juny del 1894. Exercí el ministeri a Parada i a Perpinyà, i hi destacà per les seves caritat i humanitat. Acompanyà el bisbe Izart (Estagell, 1854 - Bourges, 1934) com a secretari quan aquest accedí a la seu episcopal de Pàmies, al Llenguadoc, el 1907. Durant un període va ser vicari general a Bourges. El 16 de desembre del 1924 va ser fet bisbe de Nimes, Alès i Uzès, i restà en el càrrec fins a la mort, en un mandat extraordinàriament llarg, que fins i tot retingué durant l'Ocupació alemanya de França.

## Enllaços externs

* Fitxa (anglès)
* Llista de bisbes de Nimes Arxivat 2016-02-04 a Wayback Machine. (francès)
# Jette

* Per a altres significats, vegeu «Jette (Montana)».
Jette és una de les 19 comunes de la Regió de Brussel·les-Capital. L'1 de gener de 2005, tenia uns 42250 habitants. La seva superfície és de 5 km². Limita amb les comunes d'Asse (Zellik), Wemmel, Brussel·les, Koekelberg, Molenbeek-Saint-Jean i Ganshoren.

## Enllaços externs

* Pàgina oficial de la comuna
* CHU Brugmann - web René Magritte
# Jean Nicolay

Jean Nicolay (Lieja, 27 de desembre de 1937 - Brussel·les, 18 d'agost de 2014) fou un futbolista belga de la dècada de 1960.
Fou 39 cops internacional amb la selecció belga de futbol entre 1959 i 1967, Pel que fa a clubs, defensà els colors del Standard Liège, amb qui guanyà la lliga belga els anys 1958, 1961, 1963 i 1969, i la copa el 1966 i 1967. Més tard jugà al Daring Club de Bruxelles i al Royal Tilleur.

## Referències

* ↑ Mamrud, Roberto. «Belgium - Record International Players». RSSSF, 29-10-2009.
* ↑ Perfil a national-football-teams.com
# 570
## Esdeveniments

* Inici del culte de la Llança Sagrada
* Conversió al cristianisme del regne d'Aloa

## Naixements

* 26 d'abril - Meca: Mahoma, fundador de l'islam (m. 632).

## Referències

* ↑ «Muhammad | Biography, History, & Facts» (en anglès). [Consulta: 24 abril 2020].
# AMX

AMX té els següents significats:
* Ateliers de construction d'Issy-les-Moulineaux (de l'acrònim d'Ateliers MoulineauX), empresa pública fabricant de vehicles blindats de França
* AMC AMX (de l'acrònim en anglès American Motors eXperimental), model d'automòbil, versió de l'AMC Javelin, fabricat als Estats Units
* AMX International AMX (de l'acrònim en italià Aeritalia Macchi eXperimental), avió de combat desenvolupat per Itàlia i Brasil
* Índex AMX (de l'acrònim en neerlandès Amsterdam Midkap indeX), índex borsari utilitzat a la Borsa d'Amsterdam, als Països Baixos
* AMX Mod (de l'acrònim en anglès Abstract Machine eXecutive), mod específic per a determinats videojocs, com ara Half-Life i Counter-Strike
* AMX també és el codi OACI d'Aeroméxico, aerolínia nacional de Mèxic
* AMX també és el codi a la Borsa de Nova York d'América Móvil, empresa de telecomunicacions de Mèxic
# Jeongmoon Choi

Jeongmoon Choi (Seül, 1966) és una artista i professora universitària coreana. Llicenciada en belles arts pel Col·legi de Belles Arts de la Universitat de Sungshin (Corea del Sud, 1988), màster en belles arts (1990) i professora adjunta a la Universitat de Sungshin (1994-1995). El 1995 es trasllada a Alemanya, on continua els seus estudis de belles arts a Kassel i es gradua el 2001. El que fa rellevant la seva obra és la relació entre material i efecte, relació que s'explicita en obres com Drawing in Space (2015). La seva obra s'ha exposat a diferents galeries i institucions de tot el món. Entre les seves exposicions destaquen: «Rapid Rabbit– Beschleunigte Bildwelten» (Frise Künstlerhaus Hamburg, 2011) i «Explorer« (Karst Project, Plymouth, 2013). Ha participat en les mostres col·lectives «Els 14 independents» (Museu Nacional d'Art Modern, Kwachun, Corea del Sud,1988); «Impuls– Voluntat» (Galeria Chung Nam, Seül, 1989); «Exposició d'art al carrer Arirang» (Parc Olímpic de Seül, 1989); «Dibuixos anònims #9» (Kunstraum Kreuzberg /Bethanien, Berlín, 2012) i «Red Never Follows» (Saatchi Gallery, Londres, 2013). A Catalunya ha exposat al CCCB, dins d'una exposició monogràfica sobre Ramon Llull.

## Notes

* ↑ «Ramon Llull la màquina de pensar». CCCB. [Consulta: 26 juliol 2016].
# Agar

«Agar» té aquests significats:
* Biografies:
** Agar (muller d'Abraham), dona amb qui Abraham amb tingué el seu primer fill Ismael, ancestre dels àrabs
** Agar, nom donat a la tràgica francesa Florència Leònida Charvin (Valença, 1836-Mustafà, Algèria, 1891)
** Herbert Sebastian Agar, escriptor i periodista nord-americà, nascut a New Rochele a Nova York
** Jean Antoine Agar, diplomàtic i polític francès (?-1844)
** John Samuel Agar, gravador anglès (1770-1858)
** Pau Anton Agar, poeta provençal (?- 1551)
** Mehmet Ağar (1951 a Ankara), cap de policia, polític, ministre governamental i líder del Partit Democràtic turc
* Toponímia:
** Agar, llogaret del municipi de Mazaricos, feligresia de San Julián de Beba (La Corunya)
** Agar, llogaret del municipi de Muxía, feligresia de San Pedro de Couciero (La Corunya)
** Agar (Rewa Kantha), principat de l'Índia
** Agar (Índia), municipi del districte de Shajapur, a Madhya Pradesh, Índia
** Agar (Tunísia), antiga ciutat de Tunísia a la costa al sud-est d'Adrumetum
** Riu Agar, riu de Bilaspur a l'Índia
* Bioquímica:
** Agar o agar-agar, polisacàrid derivat de diverses espècies de rodòfits
** Agar o agarosa, refinat del polisacàrid emprat per a fer medis de cultiu i gels d'agarosa
Viccionari
# Agapènor

Agapènor (grec antic: Ἀγαπήνωρ, llatí: Agapenor) va ser fill d'Anceu i net de Licurg.
Fou un mític rei d'Arcàdia, que vivia a Tègea. Figura al Catàleg de les naus de la Ilíada com a cabdill del contingent arcadi, i comandava seixanta naus, amb les quals va anar a lluitar amb la seva gent a la Guerra de Troia, lligat pel jurament que havia fet a Tindàreu com a antic pretendent d'Helena. També s'explica que va ser un dels homes que van entrar a la ciutat amagats dins del Cavall.
A la tornada, una tempesta el va portar a la costa de Xipre, on va fundar la ciutat de Pafos i hi edificà un temple en honor d'Afrodita. Quan encara era a Tègea, abans d'anar a la guerra, els fills de Fegeu, Angènor i Prònous, van trobar al seu palau els dos fills d'Alcmeó. Aquests últims van matar els fills de Fegeu per venjar la mort del seu pare.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 16. ISBN 9788496061972.
# Jesús Generelo Lanaspa

Jesús Generelo Lanaspa (Osca, 1964) és un realitzador, escriptor i activista LGBTI espanyol. Des del 2015 al 2018 va ser el president de la Federació Estatal de Lesbianes, Gais, Trans i Bisexuals.

## Biografia

Jesús Generelo va estudiar Ciències de la Informació a la Universitat Complutense de Madrid i ha treballat com a realitzador en diversos programes de televisió, com Primer pla, Magacine o Versió espanyola.
En l'activisme LGBTI ha participat en COGAM, on ha coordinat l'àrea d'educació, igual que a la FELGTB, escrivint diferents informes sobre diversitat sexual a les aules.
El 2015 va ser elegit president de la FELGTB, substituint a Boti García Rodrigo. Durant la seva presidència, la FELGTB va proposar la tramitació d'una llei d'Igualtat LGBTI que protegís a aquest col·lectiu de discriminació en qualsevol situació, i va impulsar l'ampliació de la llei de transsexualitat perquè deixés de considerar a les persones transsexual és com malaltes mentals. També, el 2017 Espanya va ser seu per primera vegada de l'World Pride, esdeveniment en el qual per primera vegada van estar representats tots els partits polítics, inclòs el Partit Popular. Durant anys el PP havia estat el principal opositor als avenços dels drets LGBT a Espanya, però s'havia compromès a donar suport a les lleis d'igualtat LGBTI des del govern. no obstant això, pel fet que el PP no va recolzar aquestes lleis i fins i tot va presentar una esmena a la totalitat, no va tornar a ser convidat a participar en l'Orgull.
En 2018, va ser succeït per Uge Sangil al capdavant de la FELGTB. Des de 2020, col·labora com a conseller tècnic de la Direcció General de Diversitat Sexual i Drets LGTBI per al Ministeri d'Igualtat.

## Llibres

* Fins a les millors famílies: tot el que sempre va voler saber sobre l'homosexualitat dels seus fills, familiars i amics però temia preguntar (2004).
* Com superar l'homofòbia. Manual de supervivència en un medi hostil (2004).
* Fi de curs (2006).
* Sense complexos. Guia per a joves gais, lesbianes, transsexuals i bisexuals (2007).

## Referències

* ↑ «Autores. Jesús Generelo». Egales.
* ↑ Generelo, Jesús. Fins a les millors famílies: tot el que sempre va voler saber sobre l'homosexualitat dels seus fills, familiars i amics però temia preguntar. Egales, 2004. ISBN 978-84-95346-60-5.
* ↑ Generelo, Jesús. Com superar l'homofòbia. Manual de supervivència en un medi hostil. Cyan. ISBN 978-84-8198-551-1.
* ↑ Generelo, Jesús. GtihGQAACAAJ Fi de curs. Bellaterra, 2006. ISBN 978-84-7290-335-7.
* ↑ Generelo, Jesús. Sense complexos. Guia per a joves gais, lesbianes, transsexuals i bisexuals. Egales, 2007. ISBN 978-84-88052-29-2.
# Ak Masdjid

Ak Masdjid, que significa mesquita blanca, fou l'antic nom de:
* Simferòpol
* Khizilordà
# Ada

* No s'ha de confondre amb Adà.
«Ada o ADA» té aquests significats:
* Ada (llenguatge de programació)
* (523) Ada, asteroide descobert per l'astrònom R S Dugan des de l'observatori de Heidelberg (Alemanya)
* Adenosina desaminasa (ADA), enzim citosòlic adherit a la cara externa de la membrana cel·lular
* Associació Americana de Dietètica o ADA per les seves sigles en anglès, associació professional nord-americana
* Associació de Dones d'Andorra o ADA, entitat social d'Andorra en favor dels drets de les dones
* Ada (pel·lícula)
* Biografies:
** Ada Colau, (Barcelona, 1974) política i activista social catalana.
** Ada de Cària, filla d'Hecatompos, rei de Cària, i germana de Mausol, Artemísia II, Idrieu i Pixòdar
** Ada Adini-Milliet o Ada Adiny (Boston, 1855 - Dieppe, 1924), soprano estatunidenca
** Ada Deer (Keshena, Wisconsin, 1935), activista i escriptora menominee
** Ada Gentile (Avezzano, 1947), compositora italiana
** Ada Lovelace o Ada Augusta Byron King, comtessa de Lovelace (Londres, 1815-1852), filla de Lord Byron, primera programadora en la història dels computadors
** Ada María Elflein (Buenos Aires, 1880-1919), poeta, articulista, traductora i feminista
** Ada Milea (1975, Târgu Mureş, Transsilvània), actriu i cantant romanesa
* Topònims:
** Ada (Ohio), població dels Estats Units a l'estat d'Ohio
** Ada (Oklahoma), població dels Estats Units a l'estat d'Oklahoma
** Ada (Minnesota), població dels Estats Units a l'estat de Minnesota
** Ada Kale, illa desapareguda del Danubi a Romania al límit amb Sèrbia
** Binyamina-Guivat Ada, Binyamina-Givat Ada és un consell local del districte de Haifa d'Israel
** Guivat Ada, entitat de població del consell local de Binyamina-Guivat Ada
* Música
* Ada, el 1863 el compositor Gustavo Adolfo Noseda (1837-1866) va escriure una òpera amb aquest títol.
Viccionari
# Joan Baptista Escorihuela

Joan Baptista Escorihuela (sovint grafiat Escorigüela) (València, 1753 - València, 1817) fou un impressor i poeta valencià.
Va treballar com a mestre d'impremta per a Vicenta Devís. Tot i tenir l'ofici d'impressor, Escorihuela va escriure durant la seva vida, en el període comprès entre 1794 i 1802, diversos poemes, romanços col·loquis i goigs. La seva obra va ser sempre en català i la va publicar als diaris de València, d'entre els quals un n'era el Diario de València. Existeix una obra seva inèdita, Valencia paseada en sus calles y plazas i també es va dedicar a recopilar textos en llengua catalana, com per exemple una col·lecció de goigs.

## Referències

* ↑ Campabadal i Bertran, Mireia. El pensament i l'activitat literària del Setcents català. vol. 2. Universitat de Barcelona, 2003, pàg. 237. ISBN 84-8338-425-6.
* ↑ Diversos autors. A l'entorn de les Normes de Castelló: Ambient, context cultural i repercussions. Universitat Jaume I, 2013, pàg. 20. ISBN 978-84-8021-950-1.
* ↑ Paredes i Baulida, Maria; Josefina Salord. Joan Ramis i Josep M. Quadrado: de la Il·lustració al Romanticisme. Universitat de les Illes Balears, 1999, pàg. 15. ISBN 978-8484150589.
* 1 2 «Joan Baptista Escorihuela». Gran Enciclopèdia Catalana. Barcelona: Grup Enciclopèdia Catalana.
# Al-Hàssan ibn Màkhlad ibn al-Jarrah

Al-Hàssan ibn Màkhlad ibn al-Jarrah fou un alt funcionari i visir abbàssida. Era cristià però es va convertir de jove a l'islam. Hom suposa que era germà de Said ibn Makhlad que també fou visir. Va servir sota al-Mutawàkkil i va ser nomenat visir per al-Mútamid (870-892) el 877 per un temps breu, sent nomenat altre cop el 878/879, sent finalment apartat del govern pel regent Talha al-Muwàffaq i enviat a l'exili a Egipte on fou ben acollit per Ibn Tulun. Va ser enviat més tard a Antioquia de l'Orontes on va morir en circumstàncies poc clares el 882. El seu fill Sulayman ibn al-Hàssan fou tres vegades visir.

## Bibliografia

* Encyclopaedia of Islam. Second Edition, Brill Publishers, Leiden, s.v. "Ibn Makhlad".
* Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Al-Hàssan ibn Zayd ibn al-Hàssan

Al-Hàssan ibn Zayd ibn al-Hàssan (Medina - la Meca, 783) fou un rebesnet del profeta Muhàmmad i besnet del califa i imam Alí ibn Abi-Tàlib, conegut com a home piadós.
Seguint l'exemple del seu avi al-Hàssan ibn Alí ibn Abi-Tàlib, va renunciar a tota aspiració política i va acceptar el domini abbàssida. Va donar la seva filla en matrimoni al califa as-Saffah. Va viure a la cort i va tenir al corrent el califa dels propòsits dels seus parents alides.
El 767 fou nomenat governador de Medina, però el 772 va causar l'hostilitat del califa al-Mansur i fou revocat i els seus béns confiscats. Al-Mahdí li va retornar els béns vers el 776.
Va morir el 783 durant la peregrinació a la Meca.
El seu fill Ismaïl fou pare de Muhàmmad i aquest pare de Zayd, el fill del qual, al-Hàssan, va fundar un imamat alida al Tabaristan.

## Bibliografia

* Encyclopaedia of Islam. Second Edition, Brill Publishers, Leiden, s.v. «(al-)Ḥasan b. Zayd b. al-Ḥasan».
# Jim Moran

James Henri Moran, conegut com a Jim o Jimmy, (Chelsea, 20 d'abril de 1886 - Cambridge, 26 d'octubre de 1951) fou un ciclista estatunidenc, professional des del 1908 fins al 1912. Es va especialitzar en les curses de sis dies, en què va aconseguir sis victòries. També va guanyar dues medalles als Campionats mundials de Mig fons.

## Palmarès

* 1908
** 1r als Sis dies de Nova York (amb Floyd McFarland)
** 1r als Sis dies de Kansas City (amb Iver Lawson)
* 1909
** 1r als Sis dies de Berlín (amb Floyd McFarland)
* 1910
** 1r als Sis dies de Nova York (amb Eddy Root)
** 1r als Sis dies de Boston (amb Frank Kramer)
* 1911
** Campió d'Europa de mig fons
* 1912
** 1r als Sis dies de Boston (amb Joe Fogler)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl